open-index/open-wikipedia-markdown huggingface dataset:
Russell M. Nelson

**Russell Marion Nelson** (9. syyskuuta 1924 Salt Lake City – 27. syyskuuta 2025 Salt Lake City) oli yhdysvaltalainen Myöhempien Aikojen Pyhien Jeesuksen Kristuksen kirkon 17. presidentti. Hän kuului kahdentoista apostolin koorumiin vuodesta 1984 ja toimi sen presidenttinä 15. heinäkuuta 2015 alkaen. Ennen sitä hän oli vaarnanjohtajana vuosina 1964–1971.

## Tausta ja yksityiselämä
Nelson syntyi Salt Lake Cityssa vuonna 1924. Hänen isänsä oli toimittajana *Deseret News* -lehdessä, mutta vaihtoi sittemmin mainosalalle. Vanhemmat kuuluivat Myöhempien Aikojen Pyhien Jeesuksen Kristuksen kirkkoon, mutta eivät olleen järin aktiivisia seurakunnassa, vaikka lähettivätkin poikansa pyhäkouluun.

Ensimmäisen vaimonsa Dantzel Whiten Nelson tapasi opiskellessaan Utahin yliopistossa. Pari meni naimisiin Salt Lake Cityn temppelissä vuonna 1945. Pari sai 10 lasta. Nelson jäi leskeksi vuonna 2005, kun White kuoli yllättäen. Vuonna 2006 Nelson meni uusiin naimisiin Wendy Watson Nelsonin kanssa. 

### Ura lääkärinä
Nelsonin kerrotaan tienneen jo 15-vuotiaana, että hän halusi lääkäriksi. Nelson valmistui lääkärin valmiuksilla Utahin yliopistosta. Hän sai vuonna 1954 filosofian tohtorin arvon Minnesotan yliopistosta. Hän on luonut uran sydänkirurgina.

Nelson oli lääkärinä Yhdysvaltain armeijassa Korean sodan aikana. Hän oli jo aikaisemmin palvellut laivaston reservissä vuosina 1945–1947. Nelson erikoistui kardiologiaan, ja vuonna 1955 hänestä tuli Utahin ensimmäinen avosydänleikkauksen suorittanut lääkäri.

## Kirkollinen toiminta
Nelson toimi aktiivisesti seurakunnan toiminnassa kardiologin töiden ohella. Vuonna 1972 hän teki sydänleikkauksen kirkkonsa silloiselle presidentille Spencer W. Kimballille pelastaen tämän hengen.

Vuonna 1984 Nelsonista tuli Kahdentoista apostolin koorumin jäsen.

### Presidenttinä
Nelson nousi presidentiksi 14. tammikuuta 2018. Varsin pian presidentiksi noustuaan Nelson antoi ohjeen, jonka mukaan kirkon jäsenten tulisi välttää mormoni-nimityksen käyttöä. Sen sijaan kirkon jäsenistä tulisi käyttää nimeä "myöhempien aikojen pyhä".

Täyttäessään 100 vuotta Nelson kehotti seuraajiaan olemaan yhteydessä tarvitseviin. Nelson on ensimmäinen kirkon presidentti, joka eli yli 100-vuotiaaksi. Utahin kuvernööri Spencer Cox julisti Nelsonin syntymäpäivän Russell M. Nelsonin päiväksi osavaltiossa.

Nelssonin kuoltua hänen seuraajakseen valittiin Dallin H. Oaks, joka aloitti presidenttinä 14. lokakuuta 2025.

## Lähteet
Boyd K. Packer

**Boyd Kenneth Packer** (10. syyskuuta 1924 Brigham City, Utah – 3. heinäkuuta 2015 Utah) oli yhdysvaltalainen mormoni. Hänestä tuli kahdentoista apostolin koorumin jäsen 1970 ja sen presidentti vuonna 2008.

Packer syntyi Utah’ssa ja palveli Yhdysvaltain ilmavoimissa. Opintoja hän suoritti Utah State- ja Brigham Young -yliopistoissa.

## Lähteet
BeFour

**beFour** oli saksalainen, Kölnistä kotoisin oleva popyhtye. Yhtyeen ensimmäinen albumi *All 4 One* myi platinaa Saksassa, toinen albumi *Hand In Hand (The Winter Album)* kultaa ja kolmas albumi *We Stand United* kultaa.

## Yhtyeen jäsenet ja taustat
**Manou**
(s. 18. helmikuuta 1984 Wil, Aargau, Sveitsi) esiintyi ensimmäisen kerran ollessaan vasta 18-vuotias. Hän opetteli tanssimaan, soittamaan sekä laulamaan New Yorkissa.

**Alina B.**
(s. 2. marraskuuta 1984 Geilenkirchen) otti piano- sekä näyttelijätunteja jo 6-vuotiaana.

**Dan M.**
(s. 17. joulukuuta 1987 Berliini) on saksalainen näyttelijä. Ennen beFouriin liittymistä hän oli kilpailuhenkinen yleisurheilija.

**Angel**
(s. 21. helmikuuta 1982 Velbert) on saksalainen tanssija sekä koulutettu pankkiiri.

## Julkaisut
### Albumit
*All 4 One (2007)
*Hand In Hand (The Winter Album) (2007)
*We Stand United (2008)
*Friends 4 Ever (2009)

### Singlet
*Magic Melody (2007)
*How Do You Do? / All 4 One (2007)
*Little, Little Love (2007)
*Hand in Hand (2007)
*Live Your Dream (2008)
*No Limit (2009)
*Ding-A-Dong (2009)

## Lähteet

## Aiheesta muualla

*beFourin kotisivut
Meskitet

**Meskitet** (*Prosopis*) on hernekasvien heimoon kuuluva puuvartisten kasvien suku, jonka jäseniä kasvaa Afrikassa, Aasiassa ja Amerikassa. Sukuun kuuluu 45 jäsentä. Monet niistä menestyvät kuivilla alueilla, sillä niiden juuret tunkeutuvat syvälle maaperään.

Puiden ja pensaiden hedelmät ovat palkomaisia, ja sisältävät joillakin lajeilla paljon sokeria. Amerikan alkuperäisasukkaat ovat käyttäneet niitä ravinnokseen ja alkoholin valmistukseen. Kaarnaa on käytetty kattomateriaalina Kolumbiassa ja maitiaisnestettä liimana.

Meksikonmeskite (*Prosopis juliflora*) leviää aggressiivisesti ja valtaa laidunmaita. Siksi se on määritelty rikkakasviksi.

## Lajeja
* *[[Prosopis abbreviata]]*
* *[[Prosopis alba]]*
* *[[Prosopis caldenia]]*
* *[[Prosopis cineraria]]*
* *[[Prosopis denudans]]*
* *[[Prosopis flexuosa]]*
* *[[Prosopis glandulosa]]*
* *[[meksikonmeskite|Prosopis juliflora]]* – meksikonmeskite
* *[[Prosopis reptans]]*
* *[[samettimeskite|Prosopis velutina]]* – samettimeskite

## Lähteet

## Aiheesta muualla
* Finto: Kassu – Kasvien suomenkieliset nimet: ''Prosopis''
* Suomen Lajitietokeskus: Meskitet – ''Prosopis''
Dave Farrell

**David Michael Farrell**, lempinimeltään **Phoenix** (s. 8. helmikuuta 1977 Plymouth, Massachusetts) on yhdysvaltalaisen Linkin Park -yhtyeen basisti. Opiskellessaan high schoolissa Farrell liittyi Tasty Snax (myöhemmin The Snax) -nimiseen yhtyeeseen. Valmistumisensa jälkeen Farrell meni opiskelemaan Kalifornian yliopistoon Los Angelesiin, josta hän valmistui vuonna 1999. Sinä aikana hän asui yhdessä kitaristi Brad Delsonin kanssa ja liittyi Xero-yhtyeeseen, josta myöhemmin tuli Linkin Park. Hän jätti kuitenkin yhtyeen, ja häntä pyydettiin soittamaan The Snaxin kiertueelle. Farrell liittyi takaisin Linkin Parkiin, ja oli mukana vuonna 2002 julkaistulla Reanimation-albumilla.

## Lähteet
Yhdysvaltain avoin tennisturnaus 2005

Vuoden **2005 Yhdysvaltain avoin tennisturnaus** eli **US Open** alkoi 28. elokuuta ja päättyi 10. syyskuuta 2005. Kilpailu oli järjestyksessään 125:s. 

## Seniorit
### Miesten kaksinpeli
 **[[Roger Federer]]** -  Andre Agassi, 6-3, 2-6, 7-6(1), 6-1

### Naisten kaksinpeli
 **[[Kim Clijsters]]** -  Mary Pierce, 6-3 6-1

### Miesten nelinpeli
 **[[Bob Bryan]]** /  **[[Mike Bryan]]** -  Jonas Björkman /  Maks Mirny, 6-1, 6-4

### Naisten nelinpeli
 **[[Lisa Raymond]]** /  **[[Samantha Stosur]]** -  Jelena Dementjeva /  Flavia Pennetta, 6-2, 5-7, 6-3

### Sekanelinpeli
 **[[Daniela Hantuchová]]** /  **[[Mahesh Bhupathi]]** -  Katarina Srebotnik /  Nenad Zimonjić, 6-4, 6-2

## Juniorit
### Poikien kaksinpeli
 **[[Ryan Sweeting]]** -  Jérémy Chardy, 6&ndash;4, 6&ndash;4

### Tyttöjen kaksinpeli
 **[[Viktoryja Azarenka]]** -  Alexa Glatch, 6&ndash;3, 6&ndash;4

### Poikien nelinpeli
 **[[Alex Clayton]]** /  **[[Donald Young]]** -  Carsten Ball /  Thiemo de Bakker, 7&ndash;6(3), 4&ndash;6, 7&ndash;5

### Tyttöjen nelinpeli
 **[[Nikola Franková]]** /  **[[Alisa Klejbanova]]** -  Alexa Glatch /  Vania King, 7&ndash;5, 7&ndash;6(3)

## Lähteet
*Tulokset kisojen virallisilla sivuilla
Kiiltojukka

**Kiiltojukka** eli **jukkapalmu** tai **yuccapalmu** (*Yucca elephantipes*, syn. *Yucca guatemalensis*) on eteläamerikkalainen nahkealehtinen kasvi, jota käytetään paljon huonekasvina.

## Ulkonäkö ja koko

Luonnossa jukkapalmu voi kasvaa kymmenmetriseksi. Paksu ja haarautuva runko muistuttaa tyveltä norsun jalkaa. Lehdet ovat kiiltävän tai sinivihreitä ja kasvavat 50–100&nbsp;cm pitkiksi ja 6–7&nbsp;cm leveiksi. Kellomaiset kukat ovat tähkämäisenä, suurena huiskilona. Väriltään ne ovat valkoisia tai kermanvalkoisia.

## Levinneisyys
Jukkapalmu on alun perin kotoisin Meksikosta.

## Käyttö
Jukkapalmua viljellään maisemakasvina sekä sisätiloissa ja terasseilla ruukkukasvina. Kasvin ravitsevia ja hyvänmakuisia kukkia käytetään salaateissa ja muissa ruoissa. Maya-intiaanien kansanperinteessä kukista haudutetulla teellä on lääkinnällisiä vaikutuksia.

## Muuta
Jukkapalmun kukka on El Salvadorin kansalliskukka.

## Lähteet
* *Lomakasvio. Trooppisten kasvien tunnistusopas*. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014.

### Viitteet
Gazette des Beaux-Arts

**Gazette des Beaux-Arts** oli ranskalainen taidelehti, jonka Édouard Houssaye perusti vuonna 1859 päätoimittajaksi ryhtyneen Charles Blancin kanssa. 

Oltuaan yli 140 vuotta maailmanlaajuinen taidehistoriallinen lehti *Gazette des Beaux-Arts* lakkasi ilmestymästä 2002, vuosi Daniel Wildensteinin kuoleman jälkeen. Hänen sukunsa hankki lehden omistukseensa vuonna 1928, ja hän oli sen johdossa vuodesta 1963. 

## Aiheesta muualla
* Lehden sisällysluettelo 1859–1911 Gallicassa
IF Skarp

**Idrettsforeningen Skarp** on jalkapalloseura Tromssasta, Norjasta. Joukkueen värit ovat musta ja valkoinen.

Miesten joukkue pelaa tällä hetkellä Norjan kolmanneksi korkeimmassa sarjassa. IF Skarp on kolmanneksi paras tromssalainen joukkue Tromsø IL:n ja Tromsdalen UIL:n jälkeen.

## Entisiä valmentajia
*  Stuart Baxter

## Linkit
* Viralliset sivut
Artur Partyka

**Artur Jerzy Partyka** (s. 20. heinäkuuta 1969 Stalowa Wola) on puolalainen entinen korkeushyppääjä.

Partyka saavutti ensimmäisen arvokisamitalinsa Toronton sisäratojen MM-kisoissa 1991, josta hän sai hopeaa. Seuraavan vuoden Barcelonan olympialaisista hän sai pronssia. Stuttgartin MM-kisoissa 1993 hän saavutti hopeaa. Göteborgin MM-kisoissa 1995 hän saavutti jälleen mitalin, väriltään pronssisen. Hän onnistui puolustamaan olympiamitaliaan myös seuraavana vuonna Atlantassa; väri oli tällä kertaa hopeinen. Vielä Ateenan MM-kisoissa 1997 hän jäi hopealle, mutta saavutti vuonna 1998 Valencian sisäratojen EM-kisoista ja Budapestin EM-kisoista kultaa. Ulkoratojen EM-kisoista hän saavutti myös hopeaa vuonna 1994.

Hänen ennätyksensä, 238 cm on edelleen voimassa oleva Puolan ennätys.

## Lähteet
* 
* Artur Partyk
Past in Different Ways

**Past in Different Ways** on saksalaisen Michael Kisken neljäs sooloalbumi. Albumi sisältää Kisken Helloween-ajalla säveltämiä kappaleita uudelleen nauhoitettuna ja lisäksi yhden uuden kappaleen nimeltä Past in Different Ways.

## Kappaleet

## Kokoonpano
* Michael Kiske – laulu, kitara, kosketinsoitin
* Sandro Giampietro – kitara
* Fontaine Burnett – basso
* Karsten Nagel – rummut

### Vierailevat muusikot
* Hanmari Spiegel – viulu, piano kappaleessa 10
* George Spiegel – tamburiini
* Benny Brown – trumpetti kappaleessa 2

## Arvostelut
* Dangerdog: 
* Soundi: 

## Lähteet
William F. Albright

**William Foxwell Albright** (24. toukokuuta 1891 – 19. syyskuuta 1971) oli yhdysvaltalainen arkeologi. Hän toimi pitkään seemiläisten kielten professorina Johns Hopkins -yliopistossa, josta oli itse valmistunut.

Albright muistetaan erityisesti tutkimuksistaan idän raamatullisissa kohteissa. Hän oli protestanttisesta perheestä.
James McClinton

**James A. McClinton** (s. 1961) on yhdysvaltalainen demokraattisen puolueen poliitikko. Hän syntyi Milwaukeessa, Wisconsinissa, mutta muutti lapsena aluksi Arkansasiin ja sitten Kansasiin.

McClinton valmistui Washburnin ja Kansasin yliopistoista. Hän on paitsi istunut kotikaupunkinsa Topekan kaupunginvaltuustossa, myös toiminut sen ensimmäisenä afroamerikkalaisena pormestarina vuosina 2004–2005.

## Lähteet
Dennis McKinnon

**Dennis Lewis McKinnon** (s. 22. elokuuta 1961) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. 

Pelattuaan yliopistotasolla Florida Statessa McKinnon aloitti NFL-uransa, jonka aikana hän pelasi Chicago Bearsissa (1983–1989) ja Dallas Cowboysissa (1990). Chicago Bearsissa hän kuului vuonna 1986 Super Bowlin voittajajoukkueeseen.

## Lähteet
Kanfen

**Kanfen** on Ranskan kunta Grand Estin alueella Mosellen departementissa. Se sijaitsee Thionvillen luoteispuolella Luxemburgin rajan lähellä. Kunnassa on arviolta 1&nbsp;130 asukasta (vuonna 2014) ja sen pinta-ala on 8,5 neliökilometriä.

## Lähteet

## Aiheesta muualla
Thionville

**Thionville** on Ranskan kaupunki Grand Estin alueella Mosellen departementissa. Se sijaitsee Mosellejoen varrella Luxemburgin rajan etelä- ja Metzin kaupungin pohjoispuolella. Thionvillessä on arviolta 41 083 asukasta (vuonna 2014) ja sen pinta-ala on 49,88 neliökilometriä.

## Lähteet

## Aiheesta muualla

*  Thionvillen viralliset kotisivut
Dennis Gentry

**Dennis Louis Gentry** (s. 10. helmikuuta 1959) on yhdysvaltalainen amerikkalaisen jalkapallon pelaaja. Pelattuaan Baylorin yliopistossa Teksasissa hän sai NFL-varauksensa vuonna 1982.

Gentryn ammattilaisseurana oli aina vuoteen 1992 Chicago Bears. Hän kuului vuonna 1986 Super Bowlin voittajajoukkueeseen.

## Lähteet
Roger Guerreiro

**Roger Guerreiro** (s. 25. toukokuuta 1982 São Paulo, Brasilia) on brasilialaissyntyinen puolalainen jalkapalloilija, joka edustaa Legia Varsovaa. 186 senttimetriä pitkä Guerreiro pelaa hyökkäävänä keskikenttäpelaajana tai laitalinkkinä.

Vuonna 2006 brasilialaisesta Juventudesta Legiaan siirtynyt Guerreiro sai Puolan kansalaisuuden pikaisen prosessin jälkeen 17. huhtikuuta 2008 ja teki ensiesiintymisensä uuden kotimaansa maajoukkueessa 27. toukokuuta Albaniaa vastaan pelatussa ottelussa. Valmentaja Leo Beenhakker valitsi hänet ryhmäänsä myös 2008 EM-kisoihin.

Puolan toisessa EM-kisojen alkulohkon ottelussa Itävaltaa vastaan Guerreiro teki maalin 30. minuutilla. Kyseessä oli hänen ensimmäinen maalinsa maajoukkueessa ja samalla maan historian ensimmäinen maali EM-turnauksessa.

**Maalit maajoukkueessa**
Wilber Marshall

**Wilber Buddyhia Marshall** (s. 18. huhtikuuta 1962) on yhdysvaltalainen entinen amerikkalaisen jalkapallon pelaaja, pelipaikaltaan tukimies. Menestyttyään lajissa Floridan yliopiston joukkueessa hän sai NFL-varauksen vuonna 1984.

Marshallin ammattilaisseuroina olivat Chicago Bears (1984–1987), Washington Redskins (1988–1992), Houston Oilers (1993), Arizona Cardinals (1994) ja New York Jets (1995). Hän kuului kahdesti Super Bowlin voittajajoukkueeseen ja pääsi kolmesti Pro Bowliin. 

Marshall saavutti erään merkittävän rajapyykin urallaan vuonna 1992, kun hän pääsi arvostettuun ns. 20/20-kerhoon. Termillä tarkoitetaan uransa aikana 20 syötönkatkoa ottanutta ja 20 pelinrakentajan säkitystä tehnyttä puolustuksen pelaajaa.

## Lähteet
Mike Hartenstine

**Michael Albert ”Mike” Hartenstine** (s. 27. heinäkuuta 1953) on yhdysvaltalainen amerikkalaisen jalkapallon pelaaja. Pennsylvanian osavaltionyliopistossa pelattuaan hän sai NFL-varauksensa vuonna 1975.

Hartenstinen ammattilaisseuroina olivat Chicago Bears (1975–1986) ja Minnesota Vikings (1987). Chicago Bearsin pelaajana hän kuului vuoden 1986 Super Bowlin voittajiin.

## Lähteet
Dallin H. Oaks

**Dallin Harris Oaks** (s. 12. elokuuta 1932) on yhdysvaltalainen Myöhempien Aikojen Pyhien Jeesuksen Kristuksen kirkon jäsen, josta tuli kahdentoista apostolin koorumin jäsen vuonna 1984.

Provossa syntynyt, lakimieskoulutuksen saanut Oaks toimi Brigham Youngin yliopiston johdossa vuosina 1971–1980. Hänen tyttärensä on viulisti Jenny Oaks Baker.

Oaks on myös aikaisemmin toiminnut Utahin korkeimman oikeuden tuomarina, mutta erosi virasta voidakseen toimia kahdentoista apostolin koorumissa. Lokakuussa 2025 hänet valittiin kirkkokuntansa uudeksi presidentiksi Russell M. Nelsonin kuoltua.

## Lähteet
Silvio Confortola

**Silvio Confortola** (20. tammikuuta 1910 Valfurva – 29. tammikuuta 2003 Valfurva) oli italialainen maastohiihtäjä, joka kilpaili 1930-luvulla. Hän saavutti pronssimitalin 4 × 10 kilometrin viestissä vuoden 1937 MM-kisoissa.

## Lähteet

## Aiheesta muualla
* Hiihdon MM-kisojen mitalisteja
Goran Paskaljević

**Goran Paskaljević** (Горан Паскаљевић; 22. huhtikuuta 1947 – 25. syyskuuta 2020) oli jugoslavialainen, serbiajamontenegrolainen ja sitten serbialainen elokuvaohjaaja. Hän syntyi Belgradissa, kasvoi Nišissä ja valmistui Esittävien taiteiden akatemiasta Prahassa, Tšekkoslovakiassa.

Paskaljevićin töiden joukossa ovat *Rantavahti talvella* (1976), *Suojelusenkeli* (1987), *Ruutitynnyri* (1998) ja *Sydäntalven painajainen* (2004). Ohjaaja on voittanut useita palkintoja ja ollut ehdolla jopa Cannesin Kultaisen palmun saajaksi elokuvallaan Poseban Tretman (1980). Milena Dravić palkittiin saman elokuvan naissivuosasta.

## Lähteet

## Aiheesta muualla
*
Marco Steinauer

**Marco Steinauer** (s. 13. huhtikuuta 1976 Einsiedeln, Sveitsi) on sveitsiläinen mäkihyppääjä, joka kilpaili kansainvälisellä tasolla vuosina 1992–2006. Naganon olympialaisissa 1998 Steinauer sijoittui joukkuemäessä kuudenneksi, suurmäessä 33:nneksi ja normaalimäessä sijalle 56. Salt Lake Cityn olympialaisissa 2002 hän sijoittui joukkuemäessä seitsemänneksi ja suurmäessä sijalle 45.

Steinauerin paras henkilökohtainen sijoitus MM-kisoista on vuodelta 1995 Thunder Bayn kisojen 14. sija normaalimäessä. Samojen kisojen joukkuemäessä Sveitsi sijoittui viidenneksi. Lentomäen maailmanmestaruuskilpailuissa Vikersundissa 2000 hän sijoittui 30. sijalle.

Steinauerin paras sijoitus mäkihypyn maailmancupin osakilpailuissa on neljäs sija, jonka hän saavutti kaudella 1995–1996 joulukuussa Planicassa ja tammikuussa Engelbergissä. Kaikkiaan hän sijoittui seitsemän kertaa kymmenen parhaan joukkoon maailmancupin henkilökohtaisissa kilpailuissa.

## Lähteet
Moabit

**Moabit** on kaupunginosa () Berliinissä Mitten hallintoalueella (*Bezirk*). Vuodesta 1920 vuoden 2001 hallintouudistukseen asti Moabit oli osa Tiergartenin hallintoaluetta. Vuoden 2020 lopussa Moabitin asukasluku oli 81&nbsp;021. Kaupunginosan pinta-ala on 7,72 km² ja väestötiheys 10 495 as./km². Kaupunginosa on keinotekoinen saari – sitä rajaavat vesiväylät Berlin-Spandauer Schifffahrtskanal, Westhafenkanal ja Charlottenburger Verbindungskanal sekä Spreejoki. 

## Historia
Uskonpakolaiset hugenotit saapuivat asuttamaan Moabitin aluetta 1600- ja 1700-luvulla. 1700-luvulla alkoi myös alueen sotilaallinen käyttö. 1800-luvulla teollistumisen myötä Moabitin asukasluku kasvoi suuresti ja alue liitettiin Berliiniin vuonna 1861. Sleesiasta tulleet katoliset työläiset perustivat vuonna 1867 tehtailija August Julius Albert Borsigin tuella Berliinin ensimmäisen uskonpuhdistuksen jälkeisin luostarin (*Dominikanerkloster St. Paulus*) Moabitiin. Vuonna 1920 Moabitin kaupunginosasta tuli osa tuolloin luotua Tiergartenin hallintoaluetta. 1900-luvun alkuvuosikymmeninä kaupunginosa kasvoi ja teollistui nopeasti; kaupunginosan länsiosassa teollisuuden aikakaudesta muistuttavat useat vanhat tehdasrakennukset sekä yhä toiminnassa oleva Siemensin turbiinitehdas.

Berliinin jaon aikana Moabit oli Länsi-Berliinin keskusta-alueen itäisimpiä osia ja reuna-alueita.

## Väestö
Moabitin asukasluku on nykyisin noin 80&nbsp;000. Korkeimmillaan asukasluku oli vuonna 1910, jolloin alueella oli noin 190&nbsp;000 asukasta. Vielä 1800-luvun alkupuolella Moabitin asukasluku oli vain muutamia satoja. Vuoden 2020 lopussa 52 prosentilla Moabitin asukkaista oli ulkomaalaistausta.

## Nähtävyydet
* Berliinin päärautatieasema, rakennettu 1995–2006 arkkitehti Meinhard von Gerkanin suunnitelmien pohjalta
* Hamburger Bahnhof, rakennettu rautatieasemaksi 1846–1847, nykyisin taidemuseo
* St. Johannis, vuonna 1835 Karl Friedrich Schinkelin suunnitelmien pohjalta rakennettu ja myöhemmin laajennettu kirkko
* Heilandskirche, vuosina 1892–1894 rakennettu evankelinen kirkko, arkkitehti Friedrich Schulze
* Reformationskirche, vuosina 1905–1907 rakennettu uusgotiikkaa edustava evankelinen kirkko
* Arminius-Markthalle, vuonna 1891 avattu perinteinen kauppahalli
* Westhafen, Berliinin suurin satama

## Lähteet

## Aiheesta muualla

* Moabitin historiaa  
* Moabit-artikkeli Berliinin kaupunginosaleksikonissa 
* Moabit Online
Inti-Illimani

**Inti-Illimani** on vuonna 1967 perustettu chileläinen yhtye. Se on yksi chileläisen nueva canción -liikkeen tunnetuimpia edustajia. Yhtyeen perustivat Santiagon teknillisen yliopiston opiskelijat. Inti-Illimani on aimaran kieltä ja tarkoittaa ”Illimanin aurinko”. Illimani on Bolivian Andeilla sijaitseva tulivuori.

Inti-Illimani oli ulkomaankiertueella vuonna 1973, kun Augusto Pinochet kaappasi vallan Chilessä. Yhtyeen jäsenet jäivät maanpakolaisiksi Italiaan ja jatkoivat Pinochetia vastustaneen kansanrintaman tukemista. Inti-Illimani palasi konsertoimaan Chileen vasta 1988. Vuonna 2001 yhtye jakautui kahtia, jolloin kolme yhtyeen jäsentä perusti uuden yhtyeen nimeltä Inti-Histórico.
M. Russell Ballard

**Melvin Russell Ballard, Jr.** (8. lokakuuta 1928 Salt Lake City – 12. marraskuuta 2023) oli yhdysvaltalainen mormonijohtaja, josta tuli kahdentoista apostolin koorumin jäsen vuonna 1985. Hänet valittiin kahdentoista apostolin koorumin virkaa toimittavaksi presidentiksi 16. tammikuuta 2018.

Kirkkonsa ulkopuolella Ballard loi menestyksekkään uran liikemiehenä. 

## Lähteet
Utahin osavaltionyliopisto

**Utahin osavaltionyliopisto** () on yhdysvaltalainen yliopisto, jonka pääkampus sijaitsee Loganissa, Utahin osavaltiossa. Yliopisto on perustettu vuonna 1888. Se oli aiemmin Utahin maatalouskorkeakoulu, mutta muuttui 1957 yliopistoksi. Syksyllä 2006 yliopistossa oli 23&nbsp;000 opiskelijaa.

Utahin osavaltionyliopisto on ollut 1990-luvun alusta lähtien yksi mikrosatelliittien ja vielä niitäkin pienempien satelliittien kehittämisen keskuksista yliopistomaailmassa. Se organisoi joka elokuussa AIAA/USU Conference on Small Satellites -piensatelliittikonferenssin.

## Katso myös
* Utahin yliopisto

## Lähteet

## Aiheesta muualla

*Yliopiston sivusto
Telakuorma-auto

**Telakuorma-auto** (Puolustusvoimain kielessä usein **teka)** on teloilla varustettu maastoajoneuvo. Niillä voidaan ajaa lähes kaikentyyppisillä alustoilla mutta erityisesti niitä on suunniteltu käytettäväksi soilla ja lumessa. Joillakin voidaan ylittää jopa pieniä vesistöjä. Valtaosa telakuorma-autoista on sotilaskäytössä, mutta niitä on runsaasti käytössä myös siviilipuolella, kuten pelastusviranomaisilla. Telakuorma-automallit ovat useimmiten valmistettu keveistä materiaaleista eikä niissä ole panssarointia.

Telakuorma-auton maasto-ominaisuudet perustuvat leveisiin teloihin ja niiden maastoon aiheuttamaan pieneen pintapaineeseen, joka on jopa pienempi kuin jalkaisin liikkuvan miehen. Tästä syystä sillä voidaan ajaa vaikeakulkuisilla soillakin. Ajoneuvon uintikyky taas perustuu tiiviiseen rakenteeseen ja korin keveyteen jolloin siitä tulee käytännössä vene.

Telakuorma-autojen käyttötarkoitus on lähes sama kuin muiden sotilaskäytössä olevien kuorma-autojen eli miehistön ja materiaalin kuljettaminen. Merkittävänä erona ja etuna on kyky liikkua lähes rajattomasti tiestön ulkopuolella ja vaikeissa keliolosuhteissa kuten auraamattomilla teillä. Telakuorma-auto tarjoaa lähes samanlaisen maastoliikkuvuuden kuin hevoset tarjosivat suomalaisille toisessa maailmansodassa. Normaalilla tiestöllä telakuorma-auto on suhteellisen nopea sillä esimerkiksi suomalainen Sisu NA-110 saavuttaa 65 km/h huippunopeuden.

Ruotsin puolustusvoimat ryhtyi jo 1950-luvulla suunnittelemaan telakuorma-autojen hankintaa. Ensimmäinen malli oli Bandvagn 202 vuodelta 1961. Saatujen kokemuksien perusteella sitä seurasi Bandvagn 206. 

Suomessa seurattiin ajoneuvotyypin kehitystä ja joitakin Bandvagneja hankittiin Puolustusvoimien käyttöön 1970-luvulla. 
Sisu kehitti suomalaisen telakuorma-automallin 1980-luvun alussa. Ensimmäiset, malleja Sisu NA-140 BT-D ja NA-140 BT edustaneet yksilöt luovutettiin Puolustusvoimille vuoden 1986 lopussa. 

Suomen puolustusvoimissa pääasiallisena ajoneuvokalustonaan telakuorma-autoja käyttävät Kainuun Prikaati, Pohjois-Karjalan Prikaati sekä Jääkäriprikaati. Suomessa telakuorma-autoja on miehistönkuljetuksen lisäksi käytetty mm. evakuointiin, komento- ja viestiajoneuvoina (myös YVI), kranaatinheitin- ja panssarintorjuntaohjusvaunuina.

## Eri valmistajien telakuorma-automalleja
* Bandvagn 202
* Bandvagn 206
* Sisu NA-110
## Lähteet
* 
## Viitteet

## Aiheesta muualla
*Krh-TeKa - Puolustusvoimien kranaatinheitinvaunu
Dedé (jalkapalloilija, 1978)

**Dedé** (oik. **Leonardo de Deus Santos**, s. 18. huhtikuuta 1978 Belo Horizonte, Brasilia) on brasilialainen uransa lopettanut jalkapalloilija. Pelipaikaltaan hän oli vasen laitapuolustaja. 

Dedé edusti urallaan 13 vuotta Saksan Bundesliigan Borussia Dortmundia ja voitti seurassa kaksi Saksan mestaruutta. Ennen siirtymistään Saksaan Dedé pelasi kotimaassaan Brasiliassa Atlético Mineirossa, jonka aikana Placar-lehti palkitsi hänet vuonna 1997 Bola de Prata -palkinnolla parhaana laitapuolustajana. Dedé jätti kauden 2010–2011 jälkeen Dortmundin ja siirtyi turkkilaiseen Eskişehirsporiin, jossa hänen uransa päättyi vuonna 2014.

Dedé pelasi Brasilian maajoukkueessa ensimmäistä kertaa 28. huhtikuuta 2004 ystävyysottelussa Unkaria vastaan, jossa hän tuli vaihdosta kentälle ottelun toiselle puoliajalle Roberto Carloksen tilalle. Ottelu jäi hänen ainoakseen Brasilian maajoukkueessa.

## Saavutukset
*Bundesliigan-mestaruus: 2002, 2011

## Lähteet

## Aiheesta muualla

* Samba-WG  
* National Football Teams
Kai Rautio

**Kai Rautio** (s. 22. heinäkuuta 1964 Oulu) on suomalainen jääkiekkovalmentaja ja entinen jääkiekkopuolustaja.

Rautio pelasi SM-liigassa yhteensä 12 kautta Kärpissä, HIFK:ssa, KalPassa ja HPK:ssa. Hän pelasi myös Saksassa ja Italiassa. Hänen pelaajauransa loppui kauteen 1999–2000 ranskalaisessa HC Caenissa. Rautio on voittanut yhden SM-hopean (1987) ja kolme SM-pronssia (1986, 1992, 1999). Hän pelasi SM-liigassa 535 runkosarjaottelua ja 51 pudotuspeliottelua. Hän pelasi 38 A-maaottelua ja 33 B-maaottelua ja kuului MM-kisamiehistöön vuosina 1990 ja 1992, joista jälkimmäisellä kerralla Suomi saavutti MM-hopeaa.

Pelaajauransa jälkeen Rautio on toiminut valmentajana. Hän valmensi Pelicansin A-nuoret mestaruuteen 2006–2007. Hän työskenteli HIFK:n SM-liigajoukkueessa apuvalmentajana vuosina 2008–2011, ja keväällä 2011 HIFK voitti SM-kultaa. Tämän jälkeen Raution piti siirtyä apuvalmentajaksi SM-liigajoukkue Pelicansiin, mutta hän lähtikin apuvalmentajaksi KHL-liigan Torpedo Nižni Novgorodiin, jossa Rautio viipyi kaksi kautta. Hämeenlinnan Pallokerho ilmoitti 10. kesäkuuta 2013 palkanneensa Raution kaksivuotisella sopimuksella päävalmentajakseen. Rautio toimi HPK:n päävalmentajana vain kauden 2013–2014 alun, kunnes hänet erotettiin tehtävistään luottamuspulan vuoksi 14. lokakuuta 2013.

## Lähteet
Ohjelmatyö

**Ohjelmatyö ry** oli Vasemmistoliittoa lähellä oleva yhdistys, johon kuului noin 30 kulttuuriyhdistystä ja ammattiosastoa. Järjestö perustettiin 1950-luvun lopulla huolehtimaan työväentalojen ohjelmatarjonnasta. Vuonna 2008 Ohjelmatyö nousi julkisuuteen vaalirahoituskeskustelun yhteydessä, kun kävi ilmi, että yhdistys oli tukenut Vasemmistoliiton ehdokkaita eduskuntavaaleissa 2007 yli 100 000 eurolla.

Ohjelmatyö toimi aluksi Työväen-, kulttuuri- ja kansantalojen Tuki -yhdistyksen osana. Kun tukiyhdistyksestä vuonna 1959 muodostettiin Kulttuurityön Keskus (KtK), jäi Ohjelmatyö sen rinnalle itsenäiseksi toimijaksi. Ohjelmatyö vastasi muun muassa kuorosovitusten, kisällilaulujen, runojen, pakinoiden, laulu- ja runosikermien, laulelmien, kuplettien ja kerhoiltaohjeiden laatimisesta sekä toimittamisesta tilaajille. Suomen Demokratian Pioneerien Liitolle ja Suomen Naisten Demokraattiselle Liitolle valmistettiin omia erityisohjelmistoja. Yhdistys huolehti lisäksi ohjelma-ohjaajien kurssien järjestämisestä, välitti taiteilijoita tilaisuuksiin ja järjesti tilauksista juhlia. Elokuussa 1963 Ohjelmatyö ja sen toiminnot siirtyivät KtK:n alaisuuteen. 1960-luvun puolivälistä alkaen KtK luopui Ohjelmatyön ylläpidosta ja Ohjelmatyön tehtäväksi jäi ainoastaan poliittisen ohjelma-aineiston toimittaminen jäsenjärjestöille. Osa aiemmista tehtävistä siirtyi vuonna 1964 perustetun Kansan Sivistystyön Liiton taide- ja ohjelmajaostolle.

Ohjelmatyö omaksui roolinsa vaalirahoituksen järjestäjänä vasta 2000-luvulla. Vasemmistoliittoa lähellä olevat yhdistykset ohjasivat tukea puolueen ehdokkaille Ohjelmatyön kautta. Suurella summalla Ohjelmatyötä avusti vuonna 2007 ainakin Yrjö Sirolan Säätiö. Eduskuntavaaleissa 2007 Ohjelmatyö tuki valitsemiaan noin 50 ehdokasta yli 100 000 eurolla. Tukea saivat ainakin Martti Korhonen (22 000 euroa), Claes Andersson (15 000), Sirpa Puhakka (12 000) Erkki Virtanen (5 000), Matti Kangas (2 000) ja Minna Sirnö (8 000). Yhdistys ei ole halunnut kertoa julkisesti tuen jakoperusteita tai sitä keitä kaikkia se on tukenut. Osa tukea saaneista kansanedustajista ei ilmoittanut saaneensa tukea nimenomaan Ohjelmatyöltä. Toinen vasemmistoliittolaisten rahavirtoja kanavoinut järjestö on Punajuuri, jonka kautta aiemmin ohjattiin SAK:n vasemmistoryhmien vaalitukea.

Kesäkuusta 2017 yhdistys on toiminut uudella nimellä Työväen Kulttuurityö ry.

## Lähteet
Muistojeni laulut – 30 hienointa levytystä

**Muistojeni laulut – 30 hienointa levytystä** on suomalaisen laulaja Topi Sorsakosken kokoelmalevy. Se julkaistiin 25. kesäkuuta 2008.

## Kappaleet

### CD 1
# Hurmio
# Haavekuva
# Vastatuuleen
# Tie jatkuu äärettömiin
# Olkoon niin
# Soi kitara murheissaan
# Täysikuu
# Aamun toit mun maailmaan
# Hiekkaa
# Kyyneleet
# Haavoittuneet
# Olet rakkain
# Punatukkaiselle tytölleni
# Kun se on ohi, se on ohi
# Cherbourgin sateenvarjot

### CD 2
# Olet kaikki
# Pitkien varjojen maa
# Kalliovuorten kuu
# Ennen kuolemaa
# Iltarusko
# Kalpea kuu
# Yölliset kirjeet
# Idän ja lännen tiet
# Jään iltaan hiljaiseen
# Muistojeni laulu
# En koskaan
# Mona Lisa
# Kulkukoirat
# Kaukana silloin
# Kultaiset korvarenkaat
Taas tyttö kadoksissa!

**Taas tyttö kadoksissa!** on suomalainen komediaelokuva vuodelta 1957. Sen on ohjannut Ville Salminen.

Elokuvan työnimenä oli *Tapaus Annikki Niemi*. Elokuvan käsikirjoitus sai aiheen Kyllikki Saaren tapauksesta, mutta suorat viittaukset siihen jätettiin Valtion elokuvatarkastamon vaatimuksesta pois.

Elokuvan katsojamäärät jäivät vuoden heikoimmiksi, ja tuotantoyhtiölle jäi tappiota puolet tuotantokustannuksista. Kymmenen vuotta myöhemmin ohjaaja Salminen kommentoi rikoskomediaansa: ”Se oli hirvittävä elokuva”.

## Juoni
Leo Jokela esittää sensaatiouutista etsivää lehtimiestä. Kadonneen tytön arvoitusta selvitettäessä juoneen kietoutuu lukuisia hahmoja yksinkertaisesta poliisista kauppiaaseen. Epäilyn kohteena on hämäräperäinen autonkorjaaja.

## Näyttelijät

## Arviot

Aikalaisarvioijat eivät juuri antaneet elokuvalle kiitosta. Esimerkiksi Leo Nordberg (*Uusi Suomi*) sanoi: ”Ville Salmisen ohjaus on haparoivaa, hutiloivaa ja innotonta. Näyttelijöillä on filmissä musta päivänsä - -”. Jotain hyvää siitä löysi kuitenkin Inkeri Lius (*Suomen Sosialidemokraatti*): käsikirjoitus ”täyttää rikoselokuvan vaatimukset sikäli, että sen juoni on yhtenäinen ja sen henkilöt toimivat ammattinsa mukaisesti”.

Henri Waltter Rehnström kiitti *Tv-maailma*-lehdessä vuonna 2014 elokuvaa oivaltavaksi massahysterian kuvaukseksi ja Ville Salmista komediamestariksi.

## Lähteet

## Aiheesta muualla
* Elokuva Yle Areenassa.
Lego Indiana Jones

**Lego Indiana Jones** on Legon tuotesarja, joka perustuu Steven Spielbergin ja George Lucasin Indiana Jones -elokuviin. Lego Indiana Jones -sarjasta on tehty myös kaksi videopeliä, *[[Lego Indiana Jones: The Original Adventures]]* (2008) ja *[[Lego Indiana Jones 2: The Adventure Continues]]* (2009) joka sisältää uuden elokuvan ja kenttäeditorin.
Mikko Lahtio

**Mikko Antti Juhani Lahtio** (s. 21. syyskuuta 1984 Loppi) on suomalainen keskimatkojen juoksija. Hän edustaa Helsingin Kisa-Veikkoja ja hänen valmentajansa on Olavi Lahtio.

Lahtio osallistui alle 20-vuotiaiden Euroopan-mestaruuskilpailuihin Tampereella 2003 pudoten välierissä. Hän edusti Suomea Pekingin olympialaisissa 2008 jääden 800 metrin alkuerässään kahdeksanneksi. Hän karsiutui saman matkan alkuerissä myös Barcelonan EM-kilpailuissa 2010. Aikuisten maaotteluissa hän on kilpaillut vuodesta 2005 lähtien. Ensimmäisen maaotteluvoittonsa hän saavutti 800 metrin kilpailussa Helsingissä 2008. 

Lahtio on voittanut 800 metrin juoksun Suomen mestaruuden Jyväskylässä 2006 ajalla 1.48,53, Lappeenrannassa 2007 tuloksella 1.48,85, Tampereella 2008 ajalla 1.48,77, Espoossa 2009 ajalla 1.52,84 ja Kajaanissa 2010 juostuaan ajan 1.51,34. Porissa 2005 ja Lahdessa 2012 hän sai SM-hopeaa. 1&nbsp;500&nbsp;metrillä hän on saanut SM-pronssia 2008. Sisäratojen SM-kilpailuissa hän on voittanut 800 metrillä kultaa Rovaniemellä 2007. Viestinjuoksun SM-kisoissa hän on kuulunut 4&nbsp;×&nbsp;800&nbsp;metrin voittajajoukkueeseen vuosina 2008 ja 2010 sekä 4&nbsp;×&nbsp;1&nbsp;500&nbsp;metrin mestarijoukkueeseen vuosina 2005, 2006 ja 2008.

## Ennätykset
### Ulkoradat

### Sisäradat

## Lähteet
*
Majolika

**Majolika** on  värikästä, lasitettua materiaalia, josta on tehty muun muassa seinälaattoja, taloustavaroita ja koriste-esineitä.  Nimitys tulee Mallorcan saaresta, jonka nimi oli vanhassa italian kielessä *Maiolica*.

Alun perin majolikaksi kutsuttiin värikästä fajanssia,  jota valmistettiin käsityönä Välimeren maissa renessanssiajalla. Esine poltettiin kertaalleen ja kastettiin tinalasitteeseen. Sitten sen annettiin kuivua, ja viimeiseksi se koristeltiin kovapolttoväreillä. Majolikaa valmistaneet käsityöläiset olivat aikanaan hyvin arvostettuja, ja piispat ja aateliset palkkasivat heitä palvelukseensa.

Myöhemmin majolikaa alettiin valmistaa teollisesti fajanssi- tai posliinimassasta. Teollisesti valmistetut majolikaesineet ovat itse asiassa jäljennöksiä, jotka muistuttavat esikuviaan vain vähän.

## Lähteet
Pößneck

**Pößneck** on kaupunki Thüringenin osavaltiossa, itäisessä Saksassa. Se sijaitsee osavaltionsa itäosassa, noin 19 kilometriä itään Rudolstadtista ja 26 kilometriä etelään Jenasta. Pößneck kuuluu Saale-Orla-Kreisin piirikuntaan ja on piirikuntansa suurin kaupunki. Kaupungin asukasluku on noin 12&nbsp;000.

## Historia
Varhaisin tunnettu kirjallinen maininta Pößneckistä on peräisin vuodelta 1252. Kaupunkina se mainittiin ensimmäisen kerran vuonna 1324, jolloin Wettinin hallitsijasukuun kuulunut Thüringenin maakreivi ja Meißenin rajakreivi Friedrich luovutti Pößneckin lahjoitusmaana Schwarzburgin kreivikunnalle. 1300-luvulla kaupunkiin myös perustettiin karmeliittaluostari. Vuonna 1424 Pößneck päätyi jälleen Wettinin suvun hallintaan.

Vuodesta 1572 Pößneck kuului Saksi-Coburgin ruhtinaskunnalle ja vuodesta 1540 Saksi-Altenburgin herttuakunnalle. Vuonna 1672 kaupungissa alkoi Saksi-Gothan herttuakunnan valtakausi ja vuonna 1682 se siirtyi Saksi-Coburg-Saalfeldin herttuakunnan hallittavaksi. Vuonna 1826 kaupunki tuli osaksi Saksi-Meiningenin herttuakuntaa, johon se kuului aina Thüringenin perustamiseen saakka. 

Teollistumisen myötä 1800-luvulla Pößneck kasvatti merkitystään Saksi-Meiningenissa. Siitä muodostui herttuakunnan merkittävin teollisuuskaupunki. Vuonna 1871 kaupunki sai rautatieyhteyden ollen osa Gera–Saalfeldin-linjaa. Vuonna 1889 valmistui rautatieyhteys Pößneckin ja Jenan välille.

Toisen maailmansodan aikana Pößneckiin tuotiin Saksan sodassa valloittamilta alueilta ulkomaalaista työvoimaa pakkotyöleiri L:ään. Pakkotyöläisiä pakotettiin vuoden 1945 huhtikuussa kuolemanmarssille. Työläisten muistolle pystytettiin vuonna 1985 muistomerkki Bundesstraße 281:n varrelle. 

Vuonna 1952 Pößneckistä muodostettiin Pößneckin piirin hallintokaupunki, jona se säilyi Saale-Orla-Kreisin perustamiseen vuoteen 1994 saakka.

## Ystävyyskaupungit
* Mosbach (Baden-Württemberg, Saksa)
* Forchheim (Baijeri, Saksa)
* Château-Thierry (Ranska)
* Bytom Odrzański (Puola)

## Aiheesta muualla
* Viralliset sivut
TUI fly Deutschland

**TUI fly Deutschland** (aiemmin **TUIfly**; IATA: **X3**, ICAO: **TUI**, kutsukoodi: **TUI JET**) on saksalainen Hannoverissä kotipaikkaansa pitävä lentoyhtiö, joka kuuluu saksalaiseen TUI AG:hen.

## Laivasto

TUI fly Deutschlandin laivasto heinäkuussa 2016:

* 4 Boeing 737-700
* 27 Boeing 737-800

## Lähteet

## Aiheesta muualla

*TUIfly
Vitsaus

**Vitsaus** on kuusankoskelainen black metal -yhtye, joka perustettiin vuonna 2002. Kappaleiden sanoitukset sanoitukset keskittyvät kristinuskon vastaisuuteen, Saatanaan ja vihaan.

## Diskografia
;Studioalbumit
* 

**EP:t**
* 

;Kokoelma-albumit
* 

;Demot
* 
* 
* 

## Aiheesta muualla
* 
* 
*
Ed O’Kelley

**Edward Capehart ”Ed” O’Kelley** (1858 – 13. tammikuuta 1904) tunnetaan siitä, että hän tappoi Robert Fordin – joka puolestaan oli ampunut kuuluisan lainsuojattoman Jesse Jamesin. Kirjailija Judith Ries on kirjoittanut O’Kelleystä kirjan *Ed O’Kelley: The Man Who Killed Jesse James’ Murderer* (1994).

## Robert Fordin murha

Robert Ford ampui Jesse Jamesin palkkiorahojen vuoksi Missourissa vuonna 1882, ja O’Kelley vannoi kostavansa ystävänsä kuoleman. Ford joutui jättämään Missourin yleisen mielipiteen vuoksi. O’Kelley jäljitti tämän kymmenen vuotta myöhemmin Creeden pikkukaupungista Coloradosta. Ford oli tuolloin avaamassa telttasaluunaa hopeankaivajien asuttamaan pikkukaupunkiin. Ford oli huolestunut O’Kelleyn aiemmista uhkailuista ja syytti tätä kultaisen sormuksensa varastamisesta. Viranomaiset eivät kuitenkaan pidättäneet O’Kelleytä varkaudesta, kuten Ford oli odottanut. 

Aiheettomista syytöksistä raivostuneena O’Kelley poistui saluunasta, mutta palasi takaisin haulikon kanssa. Nähdessään haulikon Ford yritti paeta, mutta O’Kelley ampui molemmat piiput tyhjiksi ja Ford sai surmansa. Välikohtaus tapahtui 8. kesäkuuta 1892. Myöhemmin O’Kelley tuomittiin elinkautiseen Coloradon rangaistuslaitoksessa toisen asteen murhasta. Monet osavaltion asukkaat kirjoittivat nimensä anomukseen O’Kelleyn vapauttamiseksi ja lokakuussa 1902 Coloradon kuvernööri armahti hänet. 

Vuonna 1904 O’Kelley joutui Oklahoma Cityn kadulla riitaan paikallisen poliisin kanssa. Useita minuutteja kestäneen tappelun seurauksena lainvalvoja ampui O’Kelleytä kuolettavasti. 

## Lähteet
* 
*
*

### Viitteet
Dora Maar

**Henriette Theodora Markovitš**, joka tuli tunnetuksi nimellä **Dora Maar** (22. marraskuuta 1907 &ndash; 16. heinäkuuta 1997) oli ranskalainen valokuvaaja, runoilija ja taidemaalari, joka oli kroatialaista sukujuurta. Hänet tunnettiin erityisesti Pablo Picasson rakastajattarena ja muusana.

## Kirjallisuutta
*Mladen Urem. *Janko Polić Kamov, Dora Maar i hrvatska avangarda* (Janko Polić Kamov, Dora Maar and Croatian Avantgarde). 2006 Rijeka, Croatia. Rival publishing.  (kroatiaksi)
*Mary Ann Caws. *Dora Maar with & without Picasso*. 2000 London.  
*James Lord. *Picasso and Dora: A memoir*. 1997 New York.  
*Alicia Dujovne Ortiz. *Dora Maar : prisonnière du regard*. 2003 Paris : Bernard Grasset. 358 p.  
*Mary Ann Caws. Picasso's Weeping Woman The Life and Art of Dora Maar, Bulfinch, 2000,  
*Donald Goddard. Dora Maar:  Photographer, Art Review, New York Art World, 2004.http://www.newyorkartworld.com/reviews/maar.html 

## Aiheesta muualla
*Picasson maalaamia Dora Maarin muotokuvia 
* New York Times: ''Mystery Bidder Spends $95 Million on a Picasso'' 
*Find A Grave: Dora Maar
Rafael Advanced Defense Systems

**Rafael Advanced Defense Systems Ltd**, lyhyemmin pelkkä RAFAEL, (; aiemmin *RAFAEL Armament Development Authority*) on israelilainen vuonna 1948 perustettu aseita ja aseteknologiaa valmistava yritys. Se kuului aiemmin Israelin puolustusministeriön alaisuuteen valtio-omisteisena.

## Tuotteita
*Spike-ohjusjärjestelmät
*Wolf-panssariajoneuvot
*Python-ilmataisteluohjus
*Popeye (AGM-142) -ilmasta maahan -ohjus
* Rautakupoli-ilmatorjuntajärjestelmä
* David's Sling -ilmatorjuntajärjestelmä

## Lähteet

## Aiheesta muualla
John Pickard

**John M. Pickard** (25. kesäkuuta 1913 Lascassas, Tennessee, Yhdysvallat – 4. elokuuta 1993 Rutherford county, Tennessee, Yhdysvallat) oli yhdysvaltalainen näyttelijä, jonka tunnetuin rooli oli  western-sarjassa Gunsmoke, jossa hän näytteli 12 jaksossa. Pickard loikin uransa lännensarjoissa ja -elokuvissa. Hän on näytellyt Gunsmoken lisäksi muun muassa sarjoissa Virginialainen, The Wild Wild West, Rawhide ja Bonanza. Hänellä ja vaimollaan Annilla on kaksi lasta.

## Aiheesta muualla
*
Salamaa ja jyrinää

**Salamaa ja jyrinää** (*Why Worry?*) on vuonna 1923 valmistunut mykkäelokuva, jonka ohjasivat Fred Newmeyer ja Sam Taylor. Pääosaa esitti Harold Lloyd, joka oli samana vuonna näytellyt elokuvassa *[[Tuhannen dollarin nousukas]]*.

*Salamaa ja jyrinää* oli viimeinen Lloydin ja Hal Roachin yhteistyönä tehty elokuva.

## Juoni

Harold Van Pelham on rikas liikemies, joka luulee olevansa kuolemansairas, vaikka on todellisuudessa aivan terve. Pelham päättää purjehtia pienelle, Etelä-Amerikasta länteen päin sijaitsevalle saarelle "terveytensä" vuoksi.

Rauhan ja yksinäisyyden sijaan Pelham huomaa saapuneensa keskelle vallankumousta, mikä tosin selviää hänelle myöhemmin. Lopulta hänet suljetaan vankilaan, missä hän tapaa suurikokoisen, mutta ystävällisen miehen, Colosson. He alkavat suunnitella pakoa.

Kun Pelham auttaa kiskomaan Colosson kipeän hampaan, kiitollinen Colosso lupaa tehdä Pelhamin tahdon mukaan. Pelhamista meneillä oleva vallankumous on pahaksi terveydelle, joten sen on loputtava. Pelham, Colosso ja Pelhamin hoitaja onnistuvatkin kukistamaan vallankumouksen. Lopulta Pelham tajuaa olleensa terve alun alkaen.

## Näyttelijät

## Aiheesta muualla
*Mykkäelokuvasivusto
Gypsy (Uriah Heepin kappale)

**Gypsy** on brittiläisen Uriah Heep -yhtyeen kappale, joka julkaistiin yhtyeen debyyttialbumilla *[[Very 'eavy... very 'umble]]* vuonna 1970. Kappale oli myös yhtyeen ensimmäinen singlejulkaisu. Laulu kertoo minäkertojan kielletystä rakkaudesta romaninaiseen.

Tyyliltään kappale edustaa progressiivista heavy metalia ja sen katsotaan vaikuttaneen merkittävästi kyseisen tyylin kehitykseen. Kappaleen albumiversio kestää noin kuusi ja puoli minuuttia, mutta singleversio on lyhennetty vajaaseen kolmeen minuuttiin. Kappale on mukana myös vuonna 1973 ilmestyneellä *[[Uriah Heep Live]]* -tuplalevyllä, jolla sen pituus on noin 14 minuuttia. 

Alkuperäisellä Saksan liittotasavallan painoksella singlen b-puoli oli ”Bird of Prey”, joka julkaistiin debyyttialbumin Yhdysvaltain painoksessa.
Manner-Euroopassa kappaleen albumijulkaisu tapahtui vasta vuonna 1971 levyllä *[[Salisbury (albumi)|Salisbury]]*. 

Pate Mustajärven vuonna 1984 julkaistulla soololevyllä *[[Nyt!]]* on ”Gypsyn” suomenkielinen versio ”Kipsi”.

## Kappaleet
**A-puoli**
#
**B-puoli**
#

*Single julkaistiin 1970-luvun alkupuolella eri valtioissa useaan otteeseen ja b-puoli vaihtelee usein eri valtioiden painoksissa. Muita b-puolen kappaleita ovat ainakin ”Come Away Melinda”, ”Lady in Black” ja ”Real Turned On”.

## Kokoonpano
*David Byron &ndash; laulu
*Ken Hensley &ndash; kosketinsoittimet
*Mick Box &ndash; kitara
*Paul Newton &ndash; basso
*Alex Napier &ndash; rummut

## Muut kannet

kuva:uriahheep-gypsy2.jpg|Ranskan painos
kuva:Uriahheep-gypsy4.jpg|Espanjan painos
kuva:Uriahheep-gypsy3.jpg|Italian painos
kuva:Uriahheep-gypsy5.jpg|Italian painos (1972)


## Lähteet
The Light

__NOTOC__
**The Light** on Spock’s Beardin esikoisalbumi, joka julkaistiin vuonna 1995. 

## Kappaleet
# 
## The Dream
## One Man
## Garden People
## Looking Straight into the Light
## The Man in the Mountain
## Senor Valasco’s Mystic Voodoo Love Dance
## The Return of the Horrible Catfish Man
## The Dream
# 
# 
## Introduction/The Water
## When It All Goes to Hell
## A Thief in the Night
## FU / I’m Sorry
## The Water (Revisited)
## Runnin' the Race
## Reach for the Sky
# 

## Kokoonpano
* Neal Morse – laulu, mellotron, hammondiurku, koskettimet, akustinen ja sähkökitara
* Alan Morse – kitarat, sello, mellotron, laulu
* Dave Meros – basso, ranskalainen torvi
* Nick D’Virgilio – rummut, lyömäsoittimet, laulu

## Arvostelut
* AllMusic: 

## Lähteet
Beware of Darkness

__NOTOC__
**Beware of Darkness** on Spock’s Beardin toinen studioalbumi, joka julkaistiin vuonna 1996.

## Kappaleet
#
#
#
#
#
#
#

## Kokoonpano
* Dave Meros – basso, laulut
* Nick D’Vigilio – rummut, laulut
* Neal Morse – piano, kitara, laulut
* Ryo Okumoto – koskettimet, laulut
* Alan Morse – kitarat, laulut

## Arvostelut
* AllMusic: 

## Lähteet
Lego Mars Mission

**Lego Mars Mission** oli Lego-tuotesarja eli teema, joka oli markkinoilla vuodesta 2007 vuoteen 2008 asti. Se kuului Lego Space-pääteemaan.

## Tarina
Mars Mission kertoi Maan astronauttien ja avaruusolioden kohtaamisesta Marsin pinnalla. Molemmat joukkiot olivat saapuneet Marsiin keräämään energiakristalleja ja kristallien vähyys sai joukkiot toisiaansa vastaan. Vaikka virallisesta jatko-teemasta ei puhutakaan, Mars Missionia pidetään yleisesti aikaisemman, vuonna 2001 markkinoilla olleen, Lego Life On Marsin jatkoteemana
Julija Šamšurina

**Julija Šamšurina** (s. 16. heinäkuuta 1962) (, omaa sukua **Stepanova**) on Neuvostoliittoa edustanut venäläinen maastohiihtäjä, joka kilpaili maailmancupissa vuosina 1982–1989.

Šamšurina hiihti avausosuuden Neuvostoliiton viestijoukkueessa, joka saavutti hopeaa vuoden 1989 MM-kisoista Lahdesta. Joukkueessa hiihtivät hänen lisäkseen Raisa Smetanina, Tamara Tihonova ja Jelena Välbe; joukkue hävisi reilut 7 sekuntia kilpailun voittaja Suomelle, mutta voitti pronssijoukkue Norjan lähes minuutilla.
Samoissa kisoissa hän hiihti 15 kilometrillä seitsemänneksi ja neljänneksi 10 kilometrillä. Kaikki edellä mainitut suoritukset hän hiihti perinteisellä hiihtotavalla. Seefeldissä 1985 hän oli 20 kilometrillä yhdeksäs ja 10 kilometrillä seitsemäs.

Sarajevon olympialaisissa 1984 hän sijoittui 10 kilometrillä kahdeksanneksi, 5 kilometrillä 12:nneksi, 20 kilometrillä 15:nneksi ja viestissä neljänneksi.

Maailmancupissa Šamšurina voitti 10 kilometrin perinteisen tyylin kilpailun Davosissa 17. joulukuuta 1988. Samalla kaudella hän sijoittui kahdeksanneksi kokonaiskilpailussa.

## Lähteet
*
AGM-142

**AGM-142** "Popeye"/"Raptor" on kaukolaukaistava ilmasta maahan -ohjus, jonka ovat kehittäneet Lockheed Martin ja Rafael Advanced Defense Systems.

Ohjuksen kehittivät yhteistyössä israelilainen Rafael Advanced Defense Systems ja yhdysvaltalainen Lockheed Martin. Se on kehitetty täsmäpommituksiin suuria kohteita vastaan. Ohjuksen ajomoottorina on kiinteätä polttoainetta käyttävä raketti. Ohjus hakeutuu maaliinsa inertiaohjauksella. Tähtäys ja maaliin ohjaaminen voidaan suorittaa TV-kameran tai infrapunatähtäimen avulla ohjuksen tyypistä riippuen. Ohjuksen laukaistuaan lentokone voi tarvittaessa vetäytyä heti, sillä maaliin ohjauksen voi tehdä lentäjän puolesta joku muu erillisestä komentopaikasta. Taistelulatauksia on kahdenlaisia, 340 kg:n sirpalepommi ja 360 kg:n rakenteiden läpäisyyn tarkoitettu pommi eli niin kutsuttu *bunker buster*.

Palveluskäyttöön ohjus on tullut vuonna 1985.

## Tekniset tiedot
* Pituus: 4,82 m
* Halkaisija: 533 mm
* Paino: 1&nbsp;360 kg
* Kantama: 78 km

## Käyttäjät
*
*
*
*
*

## Lähteet
Day for Night

__NOTOC__
**Day for Night** on Spock’s Beardin neljäs studioalbumi, joka julkaistiin 23. maaliskuuta 1999.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Neal Morse – laulu, piano, koskettimet, akustinen ja sähkökitara
* Alan Morse – sähkökitara, sello, mellotron, laulu
* Dave Meros – basso, laulu
* Ryo Okumoto – Hammond-urut, mellotron
* Nick D'Virgilio – rummut, lyömäsoittimet, laulu

## Arvostelut
* AllMusic: 

## Lähteet
Armoton maa

**Armoton maa** (*Open Range*) on Kevin Costnerin ohjaama yhdysvaltalainen lännenelokuva vuodelta 2003. Se on karjanajosta kertova perinteinen western. Elokuvan pääosissa näyttelevät Robert Duvall, Kevin Costner, Annette Bening, Michael Gambon, Abraham Benrubi ja Diego Luna. Käsikirjoitus perustuu tuotteliaan lännenkirjailijan Lauran Painen romaaniin *The Open Range Men* (1990).

## Juoni
Boss Spearman ja Charley Waite ovat kaksi veteraanicowboyta, joilla on kaksi oppipoikaa, Button ja Mose. Spearman ja Waite ajautuvat konfliktiin preerian pikkukaupungin vapaata karjanajoa vastustavien roistojen kanssa.

Elokuvan ampumiskohtauksista huolimatta taustalla on inhimillinen näkökulma ja herkkää romantiikkaakin Costnerin ja Beningin roolihahmojen välillä.

## Näyttelijät

## Arvostelut
Pertti Avola näkee arvioinnissaan elokuvan ansiona, ettei Costner ole ryhtynyt modernisoimaan lajia, vaikka joku voi pitää sitä jämähtämisenä. Elokuva saa siten ylleen ajattomuuden hohdetta. Veteraaninäyttelijä Robert Duvall saa kiitoksen roolissaan ikääntyvänä karjanajajana.Toisaalta eräs kriitikko sanoo, että elokuvassa kierrätetään lajityypin kliseitä "kärrykaupalla, mutta mukaansatempaavasti".

## Palkinnot
Elokuva on saanut 2004 arvostetun Western Heritage Awardin. Lisäksi elokuva oli ehdokkaana MTV Movie Awards-, Satellite Awards-, World Stunts Award- ja Motion Picture Sound -palkintoihin. 

## Lähteet
The Kindness of Strangers

__NOTOC__
**The Kindness of Strangers** on Spock’s Beardin kolmas studioalbumi, joka julkaistiin 19. toukokuuta 1997.

## Kappaleet
# 
##Introduction
##The Good Don’t Last
##The Radian Is
# 
# 
# 
# 
# 
# 
## True Believer
## A Constant Flow of Sound
## Into the Source

## Arvostelut
* AllMusic: 

## Lähteet

## Aiheesta muualla
*